
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ολοκλήρωση της επένδυσης της εταιρείας «ΝΑΥΠΗ¬ 
ΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙΡΗΣΕΙΣ ΕΛΕΥ¬ 
ΣΙΝΑΣ Α.Ε.» η οποία είχε υπαχθεί στις διατάξεις 
του ν. 2601/1998 και στις ενισχύσεις της υπ’ αριθμ. 
30512/91 κοινής υπουργικής απόφασης όπως τρο¬ 
ποποιήθηκε και ισχύει και οριστικοποίηση του κό¬ 
στους αυτής. 1 

Τροποποίηση της υπ’ αριθμ. 62955/Ν.Ν 792/ν. 2601/1998/ 
18.12.1998 (Φ.Ε.Κ. 356/28.12.1998 ΤΑΠΣ) κοινής 
υπουργικής απόφασης «υπαγωγή της επένδυ¬ 
σης της εταιρείας “ΝΑΥΠΗΓΙΚΕΣ ΚΑΙ ΒΙΟΜΗΧΑ¬ 
ΝΙΚΕΣ ΕΠΙΧΕΙΡΗΣΕΙΣ ΕΛΕΥΣΙΝΑΣ Α.Ε.” στις διατά¬ 
ξεις του ν. 2601/1998 και στις ενισχύσεις της υπ’ 
αριθμ. 30512/1991 κοινής υπουργικής απόφασης 
όπως τροποποιήθηκε και ισχύει. 2 

Αρμοδιότητες Υποδιοικητή 6 πς Υ.ΠΕ. Πελοποννήσου - 
Ιονίων Νήσων - Ηπείρου και Δυτικής Ελλάδας. ... 3 

Αρμοδιότητες Υποδιοικητών 7 ης Υ.ΠΕ. Κρήτης. 4 

Αντικατάσταση του ισχύοντος Κανονισμού Εσωτερι¬ 
κής Υπηρεσίας της Εισαγγελίας Πρωτοδικών Με¬ 
σολογγίου. 5 

Τροποποίηση του Κανονισμού Εσωτερικής Υπηρεσί¬ 
ας του Εφετείου Λάρισας. 6 

Τροποποίησης του Κανονισμού Εσωτερικής Υπηρε¬ 
σίας του Ειρηνοδικείου Ηρακλείου. 7 

Μεταστέγαση της ΜΣ Αμφιλοχίας Ρ. Μαλιγιάννη. .. 8 


ΑΠΟΦΑΣΕΙ Σ 

Ο) 

Ολοκλήρωση της επένδυσης της εταιρείας «ΝΑΥΠΗ¬ 
ΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙΡΗΣΕΙΣ ΕΛΕΥΣΙ¬ 
ΝΑΣ Α.Ε.» η οποία είχε υπαχθεί στις διατάξεις του 
ν. 2601/1998 και στις ενισχύσεις της υπ’ αριθμ. 30512/91 
κοινής υπουργικής απόφασης όπως τροποποιήθηκε 
και ισχύει και οριστικοποίηση του κόστους αυτής. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. οικ. 15623/1010 18.7.2007 απόφαση 
του Υφυπουργού Ανάπτυξης ολοκληρώθηκε η επένδυση 
της εταιρείας «ΝΑΥΠΗΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙ¬ 
ΡΗΣΕΙΣ ΕΛΕΥΣΙΝΑΣ Α.Ε.» σύμφωνα με τους όρους της 
υπ’ αριθμ. 62955/Ν.Ν 792/ν. 2601/1998/18.12.1998 (Φ.Ε.Κ. 
356/28.12.1998 ΤΑΠΣ) κοινής υπουργικής απόφασης όπως 
ισχύει. 

Καθορίζεται σαν ημερομηνία ολοκλήρωσης της επέν¬ 
δυσης και έναρξης της παραγωγικής λειτουργίας της 
η 9.4.2006. 

Οριστικοποιείται το συνολικό κόστος της επένδυσης 
στο ύψος των 35.562.202,01 ευρώ. 

Το ύψος της ιδίας συμμετοχής που αντιστοιχεί στο 
πραγματικό και ενισχυόμενο κόστος της επένδυσης πο¬ 
σού ύψους 35.562.202,01 ευρώ ορίζεται στο ποσό των 
15.726.809,01 ευρώ, που αποτελεί ποσοστό 44,22% του 
συνολικού κόστους της πραγματοποιηθείσας επένδυ- 

σης ’ , 

Το ύψος του Τραπεζικού δανείου που αντιστοιχεί στο 
πραγματικό και ενισχυόμενο κόστος της πραγματοποι- 
ηθείσας επένδυσης ορίζεται στο ποσό των 2.054.292,00 

ευρώ, που αποτελεί ποσοστό 5,78% του συνολικού κό¬ 
στους της πραγματοποιηθείσας επένδυσης. 

Το ύψος της συνολικής επιχορήγησης ορίζεται στο 
ποσό των 17.781.101,01 ευρώ, που αποτελεί το 50% του 
συνολικού κόστους της επένδυσης. 

Το συνολικό ποσό της υπολειπόμενης επιχορήγησης 
ορίζεται στο ποσό ύψους 6.280.822,21 ευρώ, το οποίο 
προκύπτει μετά την αφαίρεση της ληφθείσας επιχορή¬ 
γησης ποσού 11.500.278,80 ευρώ. 

Εγκρίνεται η καταβολή του υπολειπόμενου ποσού της 
επιχορήγησης ύψους 6.255.698,92 ευρώ, το οποίο προ¬ 
κύπτει μετά την παρακράτηση 4%ο ήτοι ποσού 25.123,29 
ευρώ, για υπολειπόμενη αναλογούσα επιχορήγηση πο¬ 
σού ύψους 6.280.822,21 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 
Ο Προϊστάμενος της Διεύθυνσης 
ΘΕΟΔΩΡΟΣ ΤΣΙΡΟΓΙΑΝΝΗΣ 

- ♦ - 

( 2 ) 

Τροποποίηση της υπ’ αριθμ. 62955/Ν.Ν 792/ν. 2601/1998/ 
18.12.1998 (Φ.Ε.Κ. 356/28.12.1998 ΤΑΠΣ) κοινής υπουργι¬ 
κής απόφασης «υπαγωγή της επένδυσης της εταιρεί¬ 
ας “ΝΑΥΠΗΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙΡΗΣΕΙΣ 
ΕΛΕΥΣΙΝΑΣ Α.Ε.” στις διατάξεις του ν. 2601/1998 και 
στις ενισχύσεις της υπ’ αριθμ. 30512/1991 κοινής υπουρ¬ 
γικής απόφασης όπως τροποποιήθηκε και ισχύει». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. οικ. 15622/1009/18.7.2007 απόφαση του 
Υφυπουργού Ανάπτυξης τροποποιείται η υπ’ αριθμ. 62955/ 
Ν.Ν 792/ν. 2601/1998/18.12.1998 (Φ.Ε.Κ. 356/28.12.1998 ΤΑΠΣ) 
κοινή υπουργική απόφαση «υπαγωγή της επένδυσης της 
εταιρείας “ΝΑΥΠΗΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙΡΗ¬ 
ΣΕΙΣ ΕΛΕΥΣΙΝΑΣ Α.Ε.” στις διατάξεις του ν. 2601/1998 και 
στις ενισχύσεις της υπ’ αριθμ. 30512/1991 κοινής υπουρ¬ 
γικής απόφασης όπως τροποποιήθηκε και ισχύει» ως 
προς τον χρόνο ολοκλήρωσης της επένδυσης ο οποίος 
παρατείνεται κατά ένα έτος μέχρι την 9.4.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 
Ο Προϊστάμενος της Διεύθυνσης 
Ο. ΤΣΙΡΟΓΙΑΝΝΗΣ 

- ♦ - 

Αριθμ. ΓΠ/οικ.95629 (3) 

Αρμοδιότητες Υποδιοικητή 6 ης Υ.ΠΕ. Πελοποννήσου - 
Ιονίων Νήσων - Ηπείρου και Δυτικής Ελλάδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΥΗΣ 

Έχοντας υπόψη: 

1. Τις διατάξεις του άρθρου 3 παρ. 5 του ν. 3527/2007. 

2. Τις διατάξεις του ν. 3329/2005 όπως τροποποιήθηκε 
και ισχύει με τις διατάξεις του άρθρου 3 παρ. 8, 9, 10 
και 11 του ν. 3527/2007. 

3. Τις διατάξεις του άρθρου 7 παρ. 2 εδαφ. β του 
ν. 3469/2006. 

4. Την υπ’ αριθμ. 12464/12.7.2007 πρόταση του Διοικητή 
της 6 ης Υ.ΠΕ. Πελοποννήσου - Ιονίων Νήσων - Ηπείρου 
και Δυτικής Ελλάδας Σταύρου Πεντέα. 

5. Τις ανάγκες της Υπηρεσίας για την εύρυθμη λει¬ 
τουργία της 6 ης Υ.ΠΕ. Πελοποννήσου - Ιονίων Νήσων - 
Ηπείρου και Δυτικής Ελλάδας, αποφασίζουμε: 


Α) Ορίζουμε τις αρμοδιότητες του Υποδιοικητή της 
6 ης Υ.ΠΕ. Πελοποννήσου - Ιονίων Νήσων - Ηπείρου και 
Δυτικής Ελλάδας για την 6 η Υγειονομική Περιφέρεια 
Πελοποννήσου - Ιονίων Νήσων - Ηπείρου και Δυτικής 
Ελλάδας Κων/νου Τσερώνη ως εξής: 

1. Καταρτίζει και ενημερώνει σε μηνιαία βάση το χάρτη 
υγείας και κοινωνικής αλληλεγγύης της 6 ης Υγειονομικής 
Περιφέρειας Πελοποννήσου - Ιονίων Νήσων - Ηπείρου 
και Δυτικής Ελλάδας. 

2. Καταρτίζει και υποβάλλει στο Διοικητή ετησίως, το 
αργότερο μέχρι την πρώτη Αυγούστου, το επιχειρησι¬ 
ακό σχέδιο δράσης για την παροχή υπηρεσιών υγείας 
και κοινωνικής αλληλεγγύης καθώς επίσης και το επιχει¬ 
ρησιακό σχέδιο αντιμετώπισης έκτακτων αναγκών της 
6 ης Υγειονομικής Περιφέρειας Πελοποννήσου - Ιονίων 
Νήσων - Ηπείρου και Δυτικής Ελλάδας. 

3. Επεξεργάζεται, αξιολογεί και υποβάλλει στο Δι¬ 
οικητή όλες τις προτάσεις των Φ.Π.Υ.Υ.Κ.Α. της 6 ης 
Υγειονομικής Περιφέρειας Πελοποννήσου - Ιονίων Νή¬ 
σων - Ηπείρου και Δυτικής Ελλάδας, σχετικά με τους 
οργανισμούς τους. 

4. Επεξεργάζεται, αξιολογεί και υποβάλλει στο Διοικη¬ 
τή σε σχέση με το στρατηγικό και επιχειρησιακό σχεδί¬ 
ασμά, όλες τις προτάσεις και αιτήματα των Φ.Π.Υ.Υ.Κ.Α. 
της 6 ης Υγειονομικής Περιφέρειας Πελοποννήσου - Ιο- 
νίων Νήσων - Ηπείρου και Δυτικής Ελλάδας. 

5. Εισηγείται στο Διοικητή το συνολικό ετήσιο προ¬ 
γραμματισμό των προσλήψεων προσωπικού για την 
Υ.ΠΕ. και τους Φ.Π.Υ.Υ.Κ.Α. της 6 ης Υγειονομικής Περι¬ 
φέρειας Πελοποννήσου - Ιονίων Νήσων - Ηπείρου και 
Δυτικής Ελλάδας. 

6. Εγκρίνει, εντός μηνάς από τότε που κενούται η 
θέση, την επαναπροκήρυξη θέσεων ιατρών του Ε.Σ.Υ. 
σύμφωνα με τις ισχύουσες διατάξεις. 

7. Παρακολουθεί και ελέγχει σε μηνιαία βάση την ορθή 
εκτέλεση των προϋπολογισμών και την εν γένει οικο¬ 
νομική λειτουργία των φορέων της 6 ης Υγειονομικής 
Περιφέρειας Πελοποννήσου - Ιονίων Νήσων - Ηπείρου 
και Δυτικής Ελλάδας. 

8. Γνωμοδοτεί στο Διοικητή για το ύψος της επιχορη- 
γήσεως των Φ.Π.Υ.Υ.Κ.Α. της 6 ης Υγειονομικής Περιφέρει¬ 
ας Πελοποννήσου - Ιονίων Νήσων - Ηπείρου και Δυτικής 
Ελλάδας, για την κάλυψη του κόστους των εφημερίων 
του ιατρικού και λοιπού επιστημονικού προσωπικού, των 
ωρών υπερωριακής απασχόλησης και εργασίας κατά 
τις νυχτερινές ώρες και εξαιρέσιμες ημέρες του λοιπού 
προσωπικού των Φ.Π.Υ.Υ.Κ.Α., καθώς και του προσωπικού 
της Υ.ΠΕ.. 

9. Συντάσσει και υποβάλλει στο Διοικητή, ετήσια έκ¬ 
θεση πεπραγμένων της Υ.ΠΕ. και των Φ.Π.Υ.Υ.Κ.Α. της 
6 ης Υγειονομικής Περιφέρειας Πελοποννήσου - Ιονίων 
Νήσων - Ηπείρου και Δυτικής Ελλάδας. 

10. Εισηγείται στο Διοικητή για τη διάθεση σε άλλους 
φορείς του μη αναγκαίου υλικού των Φ.Π.Υ.Υ.Κ.Α. της 
6 ης Υγειονομικής Περιφέρειας Πελοποννήσου - Ιονίων 
Νήσων - Ηπείρου και Δυτικής Ελλάδας. 

11. Εκδίδει τις αποφάσεις ή εντολές μετακίνησης των 
Διοικητών και Αναπληρωτών Διοικητών των εποπτευό¬ 
μενων Νοσοκομείων και των Διοικητών ή Προέδρων των 
εποπτευόμενων Μονάδων Κοινωνικής Φροντίδας, σύμ¬ 
φωνα με τις διατάξεις του άρθρου 3 του ν. 2685/1999. 

12. Καταρτίζει και υποβάλλει στο Διοικητή τον ετήσιο 
αναλυτικό προϋπολογισμό προμηθειών της 6 ης Υγειο- 

νομικής Περιφέρειας Πελοπόννησου - Ιονίων Νήσων - 
Ηπείρου και Δυτικής Ελλάδας, αφού λάβει υπόψη του 
τους αντίστοιχους προϋπολογισμούς των Φ.Π.Υ.Υ.Κ.Α.. 

13. Συντονίζει κάθε θέμα που αφορά το έργο της απο- 
ασυλοποίησης των ψυχικά πασχόντων, στα πλαίσια της 
ψυχιατρικής μεταρρύθμισης. 

14. Ελέγχει την εφαρμογή των πολιτικών Κοινωνικής 
Αλληλεγγύης, που εκπονούνται στην 6 η Υγειονομική Πε¬ 
ριφέρεια Πελοποννήσου - Ιονίων Νήσων - Ηπείρου και 
Δυτικής Ελλάδας. 

15. Συντονίζει τους Φορείς Παροχής Υπηρεσιών Κοι¬ 
νωνικής Αλληλεγγύης, αξιολογεί το παραγόμενο έργο 
τους και συντάσσει τριμηνιαία και ετήσια έκθεση πε¬ 
πραγμένων, την οποία υποβάλλει στο Διοικητή της 6 ης 
Υγειονομικής Περιφέρειας Πελοποννήσου - Ιονίων Νή¬ 
σων - Ηπείρου και Δυτικής Ελλάδας. 

16. Ασκεί έλεγχο νομιμότητας των Πράξεων των 
Φ.Π.Υ.Υ.Κ.Α. της 6 ης Υγειονομικής Περιφέρειας που αφο¬ 
ρούν τις εκχωρούμενες αρμοδιότητες, οι οποίες του 
κοινοποιούνται υποχρεωτικώς. 

18. Επιλαμβάνεται ή εισηγείται στο Διοικητή για κάθε 
άλλο ειδικότερο θέμα που του αναθέτει ο Διοικητής της 
6 ης Υγειονομικής Περιφέρειας Πελοποννήσου - Ιονίων 
Νήσων - Ηπείρου και Δυτικής Ελλάδας. 

Ενημερώνει το Διοικητή της 6 ης Υγειονομικής Περι¬ 
φέρειας Πελοποννήσου - Ιονίων Νήσων - Ηπείρου και 
Δυτικής Ελλάδας για κάθε ενέργεια σε σχέση με τις 
εκχωρηθείσες αρμοδιότητες. 

Σε περίπτωση απουσίας ή κωλύματος του Υποδιοικη¬ 
τή, οι εκχωρούμενες αρμοδιότητες, ασκούνται από το 
Διοικητή της Περιφέρειας. 

Σε περίπτωση απουσίας ή κωλύματος του Διοικητή, 
τον αναπληρώνει ο Υποδιοικητής, σε όλα του τα κα¬ 
θήκοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2007 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. ΓΠ/οικ.95630 (4) 

Αρμοδιότητες Υποδιοικητών 7 ης Υ.ΠΕ. Κρήτης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΥΗΣ 

Έχοντας υπόψη: 

1. Τις διατάξεις του άρθρου 3 παρ. 5 του ν. 3527/2007. 

2. Τις διατάξεις του ν. 3329/2005 όπως τροποποιήθηκε 
και ισχύει με τις διατάξεις του άρθρου 3 παρ. 8, 9, 10 
και 11 του ν. 3527/2007. 

3. Τις διατάξεις του άρθρου 7 παρ. 2 εδαφ. β του 
ν. 3469/2006. 

4. Την υπ’ αριθμ. 179ΕΜΠ/2007 πρόταση του Διοικητή 
της 7 ης Υ.ΠΕ. Κρήτης Ν. Κεφαλογιάννη. 

5. Τις ανάγκες της Υπηρεσίας για την εύρυθμη λει¬ 
τουργία της 7 ης Υ.ΠΕ. Κρήτης, αποφασίζουμε: 

Α) Ορίζουμε τις αρμοδιότητες του Υποδιοικητή της 7 ης 
Υ.ΠΕ. Κρήτης για την Υγειονομική Περιφέρεια Κρήτης 
Εμμανουήλ Πεπόνη ως εξής: 

1. Την εποπτεία και τον έλεγχο των Μονάδων Κοι¬ 
νωνικής Φροντίδας (Μ.Κ.Φ.) της Περιφέρειας και ειδι¬ 
κότερα: 


ί. Την άσκηση του ελέγχου νομιμότητας των πράξεων 
των Μ.Κ.Φ., οι οποίες υποχρεωτικώς του κοινοποιού¬ 
νται. 

Ιί. Την επεξεργασία, αξιολόγηση και έγκριση των προ¬ 
τάσεων των Μ.Κ.Φ. σχετικά με τους Οργανισμούς τους 
προκειμένου να υποβληθούν εκ μέρους του Διοικητή στο 
Κεντρικό Συμβούλιο Υγειονομικών Περιφερειών. 

ΙΙί. Την σύνταξη της ετήσιας έκθεσης πεπραγμένων των 
Μ.Κ.Φ., την οποία υποβάλλει ο Διοικητής στο Υπουργείο 
Υγείας και Κοινωνικής Αλληλεγγύης. 

2. Την επεξεργασία και αξιολόγηση σε σχέση με τον 
στρατηγικό και επιχειρησιακό σχεδίασμά, όλων των 
προτάσεων και αιτημάτων των Μ.Κ.Φ. της Περιφέρειας 
και την υποβολή τους ανάλογα στα αρμόδια όργανα. 

3. Την παρακολούθηση και τον έλεγχο σε μηνιαία 
βάση της ορθής εκτέλεσης των προϋπολογισμών και 
την εν γένει οικονομική λειτουργία των Μ.Κ.Φ. της Πε¬ 
ριφέρειας. 

4. Τη συγκρότηση ομάδων εργασίας, ή επιτροπών, 
για τη μελέτη εισήγηση, ή παροχή γνωμοδοτήσεων, 
σε θέματα που αναφέρονται στη δραστηριότητα των 
Μ.Κ.Φ. 

5. Την εποπτεία των Κοινωνικών Υπηρεσιών των 
Φ.Π.Υ.Υ.Κ.Α. της Περιφέρειας. 

6. Την υπογραφή κάθε πράξης, που σύμφωνα με τις 
διατάξεις του νόμου 3329/2005, όπως αυτές τροποποι¬ 
ούνται με το νόμο 3527/2007, εκδίδουν οι διευθύνσεις 
της Υ.ΠΕ. και αφορούν τις Μ.Κ.Φ.. 

7. Από το Γραφείο Τύπου τα θέματα που αφορούν 
στις Μ.Κ.Φ.. 

8. Εκπροσωπεί την Υγειονομική Περιφέρεια σε θέματα 
Φορέων Παροχής Υπηρεσιών Κοινωνικής Αλληλεγγύης, 
κατόπιν εξουσιοδοτήσεως από το Διοικητή της Υγειο¬ 
νομικής Περιφέρειας. 

Β) Ορίζουμε τις αρμοδιότητες του Υποδιοικητή της 7 ης 
Υ.ΠΕ. Κρήτης για την 7 η Υγειονομική Περιφέρεια Κρήτης 
Πέτρο Τζαννετάκη ως εξής: 

Ι.Έχει την εποπτεία και τον έλεγχο σε όλα τα θέματα 
Δημόσιας Υγείας και Ψυχικής Υγείας της Περιφέρει¬ 
ας. 

2. Την υπογραφή κάθε πράξης, που σύμφωνα με τις 
διατάξεις του νόμου 3329/2005, όπως αυτές τροποποι¬ 
ούνται με το νόμο 3527/2007, εκδίδουν οι διευθύνσεις 
της Υ.ΠΕ. και αφορούν θέματα Δημόσιας Υγείας και 
Ψυχικής Υγείας. 

3. Αναπληρώνει το Διοικητή της Υ.ΠΕ., όσον αφορά 
τα καθήκοντα Προέδρου στο Περιφερειακό Συμβούλιο 
Δημόσιας Υγείας. 

4. Συντονίζει τις δράσεις δημόσιας υγείας όλων των 
συμμετεχόντων φορέων και υπηρεσιών της Περιφέρει¬ 
ας. 

5. Γνωμοδοτεί, εισηγείται ή αποφασίζει για κάθε θέμα 
σχετικό με την ανάπτυξη υπηρεσιών, προγραμμάτων και 
δράσεων δημόσιας υγείας στην Περιφέρεια. 

6. Γ νωμοδοτεί για κάθε ερώτημα σχετικό με τη Δημό¬ 
σια Υγεία, το οποίο τίθεται από τα όργανα διοίκησης 
της συγκεκριμένης Περιφέρειας. 

7. Γνωμοδοτεί για κάθε ερώτημα σχετικό με τη Δη¬ 
μόσια Υγεία, το οποίο τίθεται από τις Νομαρχιακές Αυ¬ 
τοδιοικήσεις ή τις Δημοτικές Αρχές της συγκεκριμένης 
Περιφέρειας. 

8. Σε περίπτωση εμφάνισης κινδύνου για τη Δημόσια 
Υγεία, μπορεί να εκδίδει περιφερειακές υγειονομικές 

αποφάσεις για την προστασία της δημόσιας υγείας, 
μετά από εισήγηση του Διευθυντή Δημόσιας Υγείας 
και γνώμη του Περιφερειακού Συμβουλίου Δημόσιας 
Υγείας. Οι περιφερειακές υγειονομικές αποφάσεις μπο¬ 
ρούν να έχουν ισχύ είτε στο σύνολο είτε σε μέρος της 
συγκεκριμένης Περιφέρειας ή να έχουν καθορισμένη 
διάρκεια ισχύος. 

9. Συγκροτεί ομάδες εργασίας ή επιτροπών για τη 
μελέτη εισήγηση ή παροχή γνωμοδοτήσεων σε θέματα 
που αναφέρονται στο πεδίο αρμοδιοτήτων που του 
έχουν παραχωρηθεί. 

10. Από το Γραφείο Τύπου τα θέματα που αφορούν 
στη Δημόσια Υγεία και Ψυχική Υγεία της Περιφέρειας. 

11. Εκπροσωπεί την Υγειονομική Περιφέρεια σε θέ¬ 
ματα Δημόσιας Υγείας και Ψυχικής Υγείας, κατόπιν 
εξουσιοδοτήσεως από το Διοικητή της Υγειονομικής 
Περιφέρειας. 

12. Αναπληρώνει τον Διοικητή σε περίπτωση απουσίας 
ή κωλύματος. 

Οι Υποδιοικητές ενημερώνουν τον Διοικητή για κάθε 
ενέργεια σχετική με τις εκχωρηθείσες αρμοδιότητες. 

Στην περίπτωση που οι Υποδιοικητές απουσιάζουν, ή 
κωλύονται, οι αρμοδιότητες που εκχωρούνται με την 
απόφαση αυτή ασκούνται αυτοδικαίως από τον Διοι¬ 
κητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2007 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. 82142 (5) 

Αντικατάσταση του ισχύοντος Κανονισμού Εσωτερι¬ 
κής Υπηρεσίας της Εισαγγελίας Πρωτοδικών Με¬ 
σολογγίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) του άρθρου 25 παρ.3 περ.α του ν. 2812/2000 (67/ 
Α'). 

γ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 Φ.Ε.Κ. 98/Α'. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (Φ.Ε.Κ. 842/Β78.6.2004). 

4. Την υπ’ αριθμ. 13/2007 απόφαση της Εισαγγελίας 
Πρωτοδικών Μεσολογγίου, αποφασίζουμε: 

Τη δημοσίευση στην Εφημερίδα της Κυβέρνησης της 
αντικατάστασης του ισχύοντος Κανονισμού Εσωτερικής 
Υπηρεσίας της Εισαγγελίας Πρωτοδικών Μεσολογγίου 


σύμφωνα με την υπ’ αριθμ. 13/2007 απόφαση της Ει¬ 
σαγγελίας Πρωτοδικών Μεσολογγίου και η οποία έχει 
ως εξής: 

Την ΑΝΤΙΚΑΤΑΣΤΑΣΗ του ισχύοντος υπ’ αριθμ. 130/1994 
Κ.Ε.Υ. της Εισαγγελίας Πρωτοδικών Μεσολογγίου ως 
ακολούθως: 

ΚΕΦΑΛΑΙΟ ΠΡΩΤΟ 
ΕΙΣΑΓΓΕΛΙΚΟΙ ΛΕΙΤΟΥΡΓΟΙ 

Την Εισαγγελία Πρωτοδικών διευθύνει ο Εισαγγελέας, 
ο οποίος έχει την εποπτεία των εργασιών αυτής τόσο 
στον Εισαγγελικό τομέα όσο και στον τομέα της Γραμ- 
ματείας αυτής. Απευθύνει οδηγίες και συστάσεις στους 
υφισταμένους Εισαγγελικούς Λειτουργούς (Αντεισαγγε¬ 
λείς), όσο και στον Προϊστάμενο της Γραμματείας και 
τους λοιπούς υπαλλήλους αυτής. 

ΚΕΦΑΛΑΙΟ ΔΕΥΤΕΡΟ 
ΓΡΑΜΜΑΤΕΙΑ ΤΗΣ ΕΙΣΑΓΓΕΛΙΑΣ 

Η Γραμματεία της Εισαγγελίας αποτελεί Διεύθυνση 
και διευθύνεται από τον Προϊστάμενο αυτής, που διορί¬ 
ζεται με Υπουργική απόφαση σύμφωνα με τις κείμενες 
διατάξεις. Ο Προϊστάμενος της γραμματείας διευθύνει 
τη Γ ραμματεία της Εισαγγελίας σύμφωνα πάντοτε με 
τις εντολές του Προϊσταμένου της Εισαγγελίας (Εισαγ¬ 
γελέα) ή του αναπληρωτή αυτού. 

ΤΜΗΜΑΤΑ ΤΗΣ ΓΡΑΜΜΑΤΕΙΑΣ 

Διαιρούμε τη Γ ραμματεία της Εισαγγελίας σε τρία (3) 
τμήματα στα οποία θα απασχολούνται από τέσσερις 
(4) υπάλληλοι και δύο (2) επιμελητές δικαστηρίων στο 
καθένα με το παρακάτω προσωπικό και αντικείμενα 
κατά Γ ραφείο Τ μήματος. 

ΤΜΗΜΑ ΠΡΩΤΟ 

Α) Γραφείο Μηνύσεων, Πληροφόρησης, διακίνησης 
δικογραφιών. 

Αντικείμενα: Παραλαβή μηνύσεων, καταχώρηση αυτών 
στο κομπιούτερ, πληροφόρηση περί της πορείας αυτών, 
χρέωση των μερίδων των Εισαγγελικών Λειτουργών, 
διακίνηση ανακριτικών, προανακριτικών και απ’ ευθείας 
κλήσεως δικογραφιών, παράδοση στο Τμήμα ποινικής 
δίωξης (Εισαγγελικό Γ ραφείο) με χρέωση στα ανάλογα 
δελτία, αρχειοθέτηση των κατ’ αγνώστων δραστών και 
των κατ’ άρθρ. 43 παρ.1 Κ.Π.Δ. δικογραφιών και εν γένει 
κάθε συναφή εργασία με τη διακίνηση των δικογραφιών. 
Απασχολούμενοι υπάλληλοι Δύο (2). 

Β) Γ ραφείο Γ ραμματείας. 

Αντικείμενα: Καταχώρηση των εισερχομένων και εξερ- 
χόμενων εγγράφων, γνωμοδοτήσεων Εισαγγελέα, τα 
σχετικά με τη διαδικασία εισαγωγής ψυχασθενών σε 
ψυχιατρικά καταστήματα και κάθε άλλη εργασία που 
έχει σχέση με τη διακίνηση εγγράφων που απευθύνο¬ 
νται στην Εισαγγελία. Ασφαλιστικά μέτρα ενώπιον του 
Εισαγγελέα. Η διεκπεραίωση εφέσεων Μονομελούς και 
Τριμελούς Πλημ/κείου. 

Απασχολούμενοι υπάλληλοι:Ένας (1). 

Γ) Γραφείο Εκτελέσεως ποινών, φυγόποινων - φυ¬ 
γοδικώ ν. 

Αντικείμενα: Καταχώρηση των αποφάσεων κατά φυ¬ 
γόποινων και μέριμνα για την κοινοποίηση και εκτέλεση 
των πιο πάνω αποφάσεων και εκτέλεση βουλευμάτων. 
Μέριμνα για την εκτέλεση ενταλμάτων συλλήψεως, προ- 

φυλακίσεως και αποφυλακίσεως. Εκτέλεση διατάξεων 
απαγορεύσεως εξόδου από τη χώρα. Άρσεις αναστολών 
εκτελέσεως ποινών, επαναμεταγωγές κρατουμένων και 
κάθε άλλη συναφή με τα παραπάνω εργασία. Απασχο¬ 
λούμενοι υπάλληλοι:Ένας (1). 

Επιμελητές Δικαστηρίων: Δύο (2) 

ΤΜΗΜΑ ΔΕΥΤΕΡΟ 

Α) Γραφείο Κατηγορητηρίων. 

Αντικείμενα: Καθαρογραφή κατηγορητηρίων στις ει- 
σαγόμενες στα Ακροατήρια υποθέσεις Τριμελούς και 
Μονομελούς Πλημ/κείων, Τριμελούς και Μονομελούς 
Ανηλίκων, ως και της αυτοφώρου διαδικασίας. Προσδι¬ 
ορισμός των υποθέσεων σε δικάσιμους, ως και προσδι¬ 
ορισμός των εφέσεων και αναβλητικών, πάντοτε, όλα τα 
ανωτέρω με τις οδηγίες και υποδείξεις των αρμοδίων 
Εισαγγελικών Λειτουργών. Απασχολούμενοι υπάλληλοι 
Τρεις (3). (Δύο (2) Κατηγορητήρια Μονομελούς και ένας 
(1) Κατηγορητήρια Τριμελούς). 

Β. Γ ραφείο πινακίων. 

Αντικείμενα: Καταχώρηση των προσδιορισμένων δι¬ 
κογραφιών στα πινάκια των δικασίμων Τριμελούς και 
Μονομελούς Πλημ/κείων, Τριμελούς και Μονομελούς 
Δικαστηρίων Ανηλίκων.Έλεγχος και συσχετισμός απο¬ 
δεικτικών. Εκθέματα. 

Απασχολούμενοι υπάλληλοι: 

Ένας (1). 

Επιμελητές Δικαστηρίων: Δύο (2) 

ΤΜΗΜΑ ΤΡΙΤΟ 

Α) Γ ραφείο Ποινικού Μητρώου. 

Αντικείμενα: Καταχώρηση των Δελτίων Ποινικού Μη¬ 
τρώου των καταδικαζομένων στο κομπιούτερ. Παρα¬ 
λαβή αιτήσεων και χορήγηση στους ενδιαφερομένους 
πιστοποιητικών Ποινικού Μητρώου, όλων των τύπων. 
Καταστροφή των Δελτίων Ποινικού Μητρώου, όταν κατά 
το νόμο επιβάλλεται τούτο (θάνατος καταδικασθέντος, 
ακύρωση καταδικαστικής αποφάσεως κ.λπ.), ως επίσης 
και κάθε άλλη συναφή με τα αντικείμενα του Γ ραφείου 
εργασία. Απασχολούμενοι υπάλληλοι Δύο (2). 

Β) Γ ραφείο Κλήσεων και Κλητηρίων Μονομελούς και 
Τριμελούς Πλημ/κείων. 

Αντικείμενα: Κατάρτιση κλητηρίων και κλήσεων αυτών 
αρμοδιότητας Μονομελούς και Τριμελούς Πλημ/κείων. 
Αποστολή για κοινοποίηση αυτών. Απασχολούμενοι 
υπάλληλοι Δύο (2). Επιμελητές Δικαστηρίων: 

Δύο (2) 

Ως αντικείμενα των παραπάνω Τμημάτων θεωρούνται 
και: Η διενέργεια των Βουλευτικών Εκλογών (Ελληνικού 
και Ευρωπαϊκού Κοινοβουλίου), η διενέργεια των δημο¬ 
τικών και Κοινοτικών εκλογών και εκλογών Νομαρχιακής 
Αυτοδιοίκησης. Η υπηρεσία τα Σαββατοκύριακα και τις 
αργίες, η ασφάλεια του Δικαστικού Μεγάρου και κάθε 
άλλη εργασία που θα προκόψει. Η διεκπεραίωση όλων 
των εργασιών που θα προκύψουν μπορεί να ανατεθεί 
σε υπαλλήλους οιουδήποτε τμήματος με απόφαση του 
Εισαγγελέα που διευθύνει την Εισαγγελία ή του νομίμου 
αναπληρωτή του, ύστερα από σχετική πρόταση του 
Προϊσταμένου Διεύθυνσης της Γραμματείας. 

ΕΠΙΜΕΛΗΤΕΣ ΔΙΚΑΣΤΗΡΙΩΝ 

Αντικείμενα: Επιδόσεις, εντός έδρας, ποινικών δικογρά¬ 
φων (κλητηρίων και κλήσεων), παράδοση και παραλαβή 


προς και από το Ταχυδρομικό Γραφείο Μεσολογγίου 
της υπηρεσιακής αλληλογραφίας, η εσωτερική διανομή 
εγγράφων, η μέριμνα ασφάλειας γραφείων, ο χειρισμός 
φωτοαντιγραφικού μηχανήματος. Εφόσον ο αριθμός 
των υπηρετούντων Επιμελητών Δικαστηρίων κρίνεται 
επαρκής για τις παραπάνω εργασίες δύναται ν’ ανατεθεί 
σ’ αυτούς από τον Εισαγγελέα και τον Προϊστάμενο της 
Δ/νσης της Γραμματείας και κάθε άλλη υπηρεσιακή 
εργασία την οποία δύνανται να εκτελέσουν παράλληλα 
με τα άλλα υπηρεσιακά τους καθήκοντα. 

ΚΕΦΑΛΑΙΟ ΤΡΙΤΟ 

ΠΡΟΣΔΙΟΡΙΣΜΟΣ ΠΟΙΝΙΚΩΝ ΥΠΟΘΕΣΕΩΝ 

Οι ποινικές υποθέσεις προσδιορίζονται: 

Α) Του Μικτού Ορκωτού Δικαστηρίου Μεσολογγίου 
κέθε εργάσιμη Δευτέρα (η ημερομηνία προσδιορίζεται 
από τον Εισαγγελέα Εφετών Πατρών). 

Β) Του Τριμελούς Πλημ/κείου Μεσσολογίου κάθε εργά¬ 
σιμη Τετάρτη και την πρώτη Παρασκευή κάθε μηνάς. 

Γ) Του Μονομελούς Πλημ/κείου έδρας κάθε εργάσιμη 
Τρίτη. 

Δ) Τα μεταβατικά δικαστήρια του Μονομελούς Πλημ/ 
κείου (Ναυπάκτου και Αστακού) και το Δικαστήριο Ανη¬ 
λίκων (Μονομελές και Τριμελές) θα συνεδριάζουν κατ’ 
εναλλαγή σε μία εργάσιμη Παρασκευή. Κατ’ εξαίρεση 
κατά το διάστημα των δικαστικών διακοπών το Μονομε¬ 
λές Πλημ/κείο θα συνεδριάζει την πρώτη εργάσιμη Τρίτη 
Ιουλίου και την πρώτη εργάσιμη Τρίτη Σεπτεμβρίου. Το 
Τριμελές Πλημ/κείο θα συνεδριάζει την πρώτη εργάσι¬ 
μη Τετάρτη Ιουλίου και την πρώτη εργάσιμη Τετάρτη 
Σεπτεμβρίου. 

Ο αριθμός των προς εκδίκαση προσδιοριζόμενων υπο¬ 
θέσεων σε κάθε δικάσιμο δεν πρέπει να υπερβαίνει τον 
αριθμό που προβλέπεται από τις εκάστοτε ισχύουσες 
διατάξεις του Κ. Ποιν. Δικ,. 

Η ισχύς του Κανονισμού αυτού αρχίζει από την κύρω¬ 
ση του από το Υπουργείο Δικαιοσύνης. 

Κρίθηκε, αποφασίσθηκε και δημοσιεύθηκε στο Μεσο¬ 
λόγγι και στο Εισαγγελικό Κατάστημα την 18.6.2007. 

Η Εισαγγελέας Πρωτοδικών Η Αντεισαγγελέας 

ΜΑΡΙΑ X. ΓΑΖΗ ΑΓΓΕΛΙΚΗ Ν. ΚΟΥΡΙΝΙΩΤΗ 

Η Προϊσταμένη της Διεύθυνσης της Γ ραμματείας 
ΜΑΡΙΑ ΣΤΑΜΑΤΑΤΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

-♦- 

Αριθμ. 82143 (6) 

Τροποποίηση του Κανονισμού Εσωτερικής Υπηρεσίας 
του Εφετείου Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 

και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) του άρθρου 25 παρ.3 περ.α του ν. 2812/2000 (67/ 
Α'). 

γ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 Φ.Ε.Κ. 98/Α'. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (Φ.Ε.Κ. 842/Β78.6.2004). 

4. Την υπ’ αριθμ. 4/2007 απόφαση της Ολομέλειας του 
Εφετείου Λάρισας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Λάρισας όπως διαμορφώθηκε με την υπ’ 
αριθμ. 4/2007 απόφαση της Ολομέλειας του Εφετείου 
Λάρισας και η οποία έχει ως εξής: 

Αποφασίζει την τροποποίηση του από 3 Δεκεμβρίου 
2002 ισχύοντος Κανονισμού Εσωτερικής Υπηρεσίας του 
Εφετείου Λάρισας και ορίζει τα κάτωθι: 

Λ) Καταργεί δύο δικασίμους του Τριμελούς Εφετείου 
Εφέσεων, ήτοι τις δικασίμους της πρώτης και δεύτερης 
Δευτέρας κάθε μήνα. 

Β) Καταργεί τις ξεχωριστές δικασίμους των αιτήσε¬ 
ων αναστολών των μηνών Σεπτεμβρίου, Δεκεμβρίου, 
Απριλίου και Ιουνίου. 

Γ) Θεσπίζει δεύτερη δικάσιμο του Πενταμελούς Εφε¬ 
τείου την πρώτη Δευτέρα κάθε μήνα. Και 

Δ) Ότι ο αριθμός των εισαγομένων για εκδίκαση υπο¬ 
θέσεων και των δύο Πενταμελών Εφετείων θα πρέπει 
να ανέρχεται στις δέκα (10) υποθέσεις ουσίας και πέντε 
(5) αιτήσεις αναστολών ή συγχώνευσης ποινών. 

Η απόφαση αυτή θα ισχύσει από την 1 η Φεβρουάριου 
2008 και αφού προηγουμένως δημοσιευθεί στην Εφη¬ 
μερίδα της Κυβερνήσεως. 

Κρίθηκε, αποφασίσθηκε στη Λάρισα, στις 30 Μάίου 
2007 και δημοσιεύθηκε στις 7 Ιουνίου 2007. 

Οι Πρόεδροι Εφετών Οι Εφέτες 

1) ΑΛΕΞΑΔΡΑ ΓΑΛΑΤΑΛΗ 1) ΒΑΣΙΛΕΙΟΣ ΦΡΑΓΓΟΣ 
2) ΔΗΜΗΤΡΙΟΣ ΕΥΘΥΜΙΑΔΗΣ 2) ΑΘΑΝΑΣΙΟΣ ΤΥΜΠΑΣ 

Η Γραμματέας 
ΙΩΑΝΝΑ ΤΡΥΦΕΡΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 88011 (7) 

Τροποποίησης του Κανονισμού Εσωτερικής Υπηρεσί¬ 
ας του Ειρηνοδικείου Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 ταυ ν. 1756/1988 «Κώδικας Οργανισμού 


Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) του άρθρου 25 παρ.3 περ.α του ν. 2812/2000 (67/ 
Α'). 

γ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 Φ.Ε.Κ. 98/Α'. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (Φ.Ε.Κ. 842/Β'/8.6.2004). 

4. Την υπ’ αριθμ. 216/2007 απόφαση της Ολομέλειας 
των Ειρηνοδικών της Πρωτοδικειακής περιφέρειας του 
Νομού Ηρακλείου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Ειρηνοδικείου Ηρακλείου όπως διαμορφώθηκε με 
την υπ’ αριθμ. 216/2007 απόφαση της Ολομέλειας των 
Ειρηνοδικών της Πρωτοδικειακής περιφέρειας Νομού 
Ηρακλείου και η οποία έχει ως εξής: 

Η Ολομέλεια των Δικαστών αφού έλαβε υπόψη α) την 
επιταγή του νόμου περί προσδιορισμού των προς συ¬ 
ζήτηση υποθέσεων της μεν τακτικής διαδικασίας εντός 
δώδεκα μηνών και των υποθέσεων ειδικών διαδικασιών 
εντός έξη μηνών από την κατάθεση των σχετικών αγω¬ 
γών και β) τον αριθμό των υπηρετούντων Δικαστικών 
Λειτουργών όπως επίσης και των υφισταμένων κενών, 
των δεδομένων προσδιορισμού των υποθέσεων της 
25 ης .5.2007 ως και όσα εξέθεσαν οι παριστάμενοι απε- 
φάσισε ότι παρίσταται αναγκαία για την εύρυθμη και 
ομαλή λειτουργία του Δικαστηρίου αυτού η ρύθμιση των 
προσδιοριζόμενων ανά δικάσιμο υποθέσεων τακτικής, 
ειδικής ασφαλιστικών, αυτοκινητικών διαφορών και μι- 
κροδιαφορών να γίνει ως ακολούθως: 

Η εκδίκαση των υποθέσεων πινακίου θα γίνεται τις δύο 
πρώτες Τρίτες του κάθε μήνα (εκτός από την περίοδο 
των Δικαστικών διακοπών) με αριθμό προσδιοριζόμενων 
υποθέσεων συνολικά εξήντα πέντε (65) εκ των οποίων 
πενήντα (50) πρωτοείσακτες και δέκα πέντε εξ αναβο¬ 
λής, (σαράντα τακτικής διαδικασίας επτά εργατικές και 
τρεις εκούσιας), για την εκδίκαση των αυτοκινητικών 
διαφορών η τρίτη Τρίτη του μήνα με αριθμό προσδιο¬ 
ριζόμενων υποθέσεων συνολικά πενήντα πέντε (55) εκ 
των οποίων δέκα πέντε (15) εξ αναβολής και για την 
εκδίκαση των μικροδιαφορών η τέταρτη Τρίτη του μήνα 
με συνολικό αριθμό προσδιοριζόμενων υποθέσεων τρι¬ 
άντα. Την τέταρτη Τρίτη του μήνα θα προσδιορίζονται 
πέραν των μικροδιαφορών και υποθέσεις αυτοκινητικών 
διαφορών συνολικά είκοσι (20), πρωτοείσακτα. 

Η εκδίκαση των υποθέσεων άνευ πινακίου (μισθωτικές, 
ανακοπές κατά δ/γών πληρωμής και ασφαλιστικά θα 
εκδικάζονται τις τρεις (3) πρώτες Δευτέρες του μήνα 
με συνολικό αριθμό προσδιορισμένων υποθέσεων 1) 
ειδικής τριάντα (30) εκ των οποίων είκοσι πρωτοείσα¬ 
κτες (δέκα (10) μισθωτικές και δέκα (10) ανακοπές κατά 
δ/γών πληρωμής) και δέκα εξ αναβολής και 2) δέκα 
πέντε (15) ασφαλιστικά (οκτώ νομής πρωτοείσακτα και 
δύο εξ αναβολής και πέντε άλλης φύσεως). Την τέταρτη 

Δευτέρα του μήνα θα εκδικάζονται μόνο ασφαλιστικά 
(νομής και άλλης φύσεως) συνολικά είκοσι (20). Από τον 
Ειρηνοδίκη υπηρεσίας θα εκδικάζεται οποιαδήποτε ημέ¬ 
ρα σε έκτακτη συνεδρίαση όποια υπόθεση προσδιόρισε 
διαδικασίας ασφαλιστικών μέτρων. 

Ώρα συνεδριάσεως του Δικαστηρίου ορίζεται η 09.00 
πρωϊνή και ο αριθμός των δικαζόντων Δικαστών ορίζεται 
σε τρεις με δυνατότητα εκδίκασης των υποθέσεων των 
δικασίμων της Δευτέρας και από δύο Δικαστές. 

Ο Ειρηνοδίκης υπηρεσίας της έδρας θα υπογράφει 
τις διαταγές πληρωμής, ένορκες βεβαιώσεις, προσδι¬ 
ορισμός κατατιθεμένων αγωγών, σωματεία και γενικά 
θα είναι αρμόδιος για πάσης φύσεως υποθέσεις που 
θα παρουσιάζονται κατά την ημέρα της υπηρεσίας του 
εκτός αυτών που κατά τον κανονισμό ανήκουν στην 
αποκλειστική αρμοδιότητα του διευθύνοντα το Ειρηνο¬ 
δικείο σύμφωνα με τον Οργανισμό Δικαστηρίων. 

Επίσης οι Ειρηνοδίκες που διευθύνουν περιφερειακά 
Ειρηνοδικεία θα συντάξουν ή θα τροποποιήσουν τους 
ισχύοντες στα Ειρηνοδικεία που διευθύνουν κανονι¬ 
σμούς προσαρμόζοντες αυτούς στις σήμερα ισχύου- 
σες υπηρεσιακές ανάγκες ως αυτές διαμορφώθηκαν 
μετά την τροποποίηση διάταξης του Κώδικα που τους 
εντάσσει στην δύναμη εκδίκασης του συνόλου των Ει- 
ρηνοδικειακών υποθέσεων του Νομού περιορίζοντας τις 
δικάσιμους αυτών όπου αυτό είναι εφικτό. 

Κρίθηκε, αποφασίσθηκε και δημοσιεύθηκε στο Ηρά¬ 
κλειο στις 29 Μαΐου 2007. 

Η Προϊσταμένη 

του Ειρηνοδικείου Τα Μέλη 

ΕΥΑΓΓΕΛΙΑ ΣΚΟΡΔΥΛΑΚΗ ΜΑΡΙΝΑ ΠΕΤΡΑΚΗ 

ΜΑΡΙΑ ΞΗΜΕΡΗ 
ΕΥΑΓΓΕΛΙΑ ΚΟΥΡΜΠΕΤΗ 
ΙΩΣΗΦ ΠΕΤΡΑΚΗ 
ΜΑΡΙΝΑ ΒΑΣΙΛΕΙΑΔΗ 
ΖΑΧΑΡΟΥΛΑ ΠΟΛΥΔΩΡΑΚΗ 

Η Γραμματέας 
ΧΑΡΙΚΛΕΙΑ ΒΑΡΔΑΚΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 


Αριθμ. 7047/2107 (8) 

Μεταστέγαση της ΜΣ Αμφιλοχίας Ρ. Μαλιγιάννη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (Φ.Ε.Κ. 146/τ.Α/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Οργανα» «Φ.Ε.Κ. 98/τ.Α/2005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων.(Φ.Ε.Κ. 7/τ.Α/1966). 

ε. Την υπ’ αριθμ. ΥΠ.ΠΟ/78036/2473/19.10.2004 υπουρ¬ 
γική απόφαση «καθορισμός προδιαγραφών κτιρίων για 
στέγαση μουσικού εκπαιδευτηρίου». 

2. Την απόφαση υπ’ αριθμ. ΥΠ.ΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γ εν. Γ ραμμα- 
τείς, Γ εν. Διευθυντές, Προϊσταμένους Δ/νσεων, Τ μημάτων, 
Γραφείων της Κ.Υ. του ΥΠ.ΠΟ.» (Φ.Ε.Κ. 987/τ.Β/28.11.1991). 

3. Την υπ’ αριθμ. 6353/4.2.1998 απόφαση του ΥΠ.ΠΟ. με 
την οποία χορηγείται άδεια ιδρύσεως και λειτουργίας 
μουσικού εκπαιδευτικού ιδρύματος με την επωνυμία: 
Μουσική Σχολή Αμφιλοχίας Ρόζας Μαλιγιάννη (Φ.Ε.Κ. 
176/Τ.Β/1998). 

4. Το από 18.7.2007 πρακτικό αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων, που αναφέρεται στο Ωδείο 
με την επωνυμία: 

Μουσική Σχολή Αμφιλοχίας Ρόζας Μαλιγιάννη, στην 
Αμφιλοχία, αποφασίζουμε: 

1. Χορηγούμε στη Μουσική Σχολή Αμφιλοχίας Ρόζας 
Μαλιγιάννη, άδεια μεταστέγασης, στον 1° όροφο κτιρίου 
που βρίσκεται στο ΟΤ 68, Αμφιλοχία 

2. Από τις διατάξεις της παρούσης δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2007 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΜΑΝΙΑΚΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι ι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙβΓΠθΙ: ΗΙίρι/Μνννν.θΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.α γ - 6-πΐ3ίΙ: ννοί)Γτΐ35ΐ6Γ.£ΐ(ά)&ΐ·αΓ 














